open-index/open-wikipedia-markdown huggingface dataset:
Apollinari Vasnetsov

**Apollinari Mihailovitš Vasnetsov** (; 6. elokuuta (J: 25. heinäkuuta) 1856 Rjabovo, Vjatkan kuvernementti – 23. tammikuuta 1933 Moskova) oli venäläinen taidemaalari ja graafikko, jonka veli on tunnetumpi Viktor Vasnetsov. Hän oli erikoistunut näkymiin Moskovan keskiaikaisesta historiasta.

Vasnetsov oli taidemaalari ja graafikko. Hän ei koskaan saanut akateemista taidekoulutusta. Hän opiskeli vanhemman veljensä Viktor Vasnetsovin johdolla, joka oli kuuluisa venäläinen taidemaalari. Vuodesta 1882 Apollinari Vasnetsov ja veljensä Viktor Vasnetsov asuivat ja työskentelivät Abramtsevossa, jossa hän sai vaikutteita Vasili Polenovilta. Vuosina 1898–1899 hän matkusteli ympäri Eurooppaa. Venäjän luonnon eeppisten maisemien lisäksi hän loi oman tyylinsä historiallisen maisemamaalaustyylinsä historiallisen ja arkeologisen tiedon perusteella. Hänen maalauksensa esittävät visuaalisen kuvan keskiaikaisesta Moskovasta. Hän oli Vaeltajien jäsen vuodesta 1900 alkaen ja Keisarillisen taideakatemian akateemikko vuodesta 1900. Hän oli yksi Mir iskusstvan perustajista ja ohjaajista.

Pikkuplaneetta 3586 Vasnetsov, jonka löysi neuvostoliittolainen astronomi Ljudmila Žuravljova vuonna 1978, on nimetty Viktor ja Apollinari Vasnetsovin mukaan.

## Teoksia

Аполлинарий Васнецов Кремль.jpg|*Kreml*, 1892.
Bajarmaland.jpg|*Bjarmien maa,* 1899
Vasnetsov Na rassvete u Voskresenskogo mosta.jpg|*Aamunkoiton aikaan Voskresenskin sillalla*, n. 1900
Vasnetsov Tatary Idut.jpg|*Tataarit tulevat!,* 1909.
Novgorod torg.JPG|*Novgorodin tori*, 1909.
Oprichnik by Vasnetsov.jpg|Luonnos lavastuksesta Tšaikovskin oopperaan *Opritšnikit*, 1911.


## Aiheesta muualla

* Apollinary Mikhailovich Vasnetsov. Virtual Museum of Canada
4Matic

**4Matic** on Daimler-Benzin ja Steyr-Daimler-Puchin kehittämä, Daimler-Benzin valmistamissa Mercedes-Benz-autoissa käyttämä älykäs nelivetotekniikka. Se on suunniteltu parantamaan pitoa ja ajoturvallisuutta liukkaissa olosuhteissa ajettaessa. 4Matic esiteltiin vuonna 1986. W124-sarja oli ensimmäinen mallisarja, jossa 4Matic oli saatavilla.

## Historia

4Matic-järjestelmä suunniteltiin yhteistyössä itävaltalaisen Styer-Daimler-Puch-yhtymän kanssa. Styer-Daimler-Puch oli jo kymmenen vuotta valmistanut Daimler-Benzille myös Puch G:nä tunnettua Mercedes-Benz G-sarjaa. Yleensä nelivedon yhteydessä on automaattivaihteisto, vain harvoja malleja valmistettiin manuaalivaihteistolla.

## Saatavuus

4Matic on saatavilla seuraaviin Mercedes-Benz malleihin:

* C-sarja
* E-sarja
* CLS-sarja
* CL-sarja
* G-sarja
* GL-sarja
* GLK-sarja
* R-sarja
* M-sarja
* Vito
* Viano
* Sprinter
Aavahelukan lentokenttä

**Aavahelukan lentokenttä**  sijaitsee Kolarin ja Muonion rajalla Ylläksen matkailukeskuksen läheisyydessä Kuerjoen varrella. Lähimpään kylään Äkäslompoloon on matkaa noin kymmenen kilometriä. Kentällä harrastaa pääasiassa moottorilentoa Aavahelukan Ilmailukerho ry. Se on huolehtinut aikaisemmin myös alueen palovalvontalennoista kesäisin. 

Aavahelukan lentopaikalla on yksi kiitotie (14/32), jonka pituus 864 metriä. Sen leveys on 20 metriä, josta 11 metriä on asfaltoitu. Kiitotien vieressä on myös lennonvalmistelurakennus, jossa on mahdollista yöpyä. 

Lentopaikan päällikkönä toimii Kolarin kunnan entinen elinkeinoasiamies Tapio Niittyranta.

## Lähteet

## Aiheesta muualla
* Kolarin kunta  – Aavahelukan lentopaikka
* VFR Suomi/Finland – Aavahelukan lentopaikka 
* Lentopaikat.fi – Aavahelukan lentopaikka
Tarhaneilikka

**Tarhaneilikka** (*Dianthus caryophyllus*) on leikkokukaksi viljeltävä kohokkikasvien laji.
Se on luultavasti alkujaan Välimeren seudulta kotoisin, mutta sitä on viljelty yli kahdentuhannen vuoden ajan, ja siitä on jalostettu lukuisia näyttäviä lajikkeita.

Tarhaneilikka on ruohovartinen, monivuotinen kasvi. Sen varsi kasvaa noin 80 cm pitkäksi. Lehdet ovat kapeat, harmahtavat ja vahapintaiset. Kukat kasvavat yksittäin tai 3–5 kukan kukintoina. Tarhaneilikka on myrkyllinen, mutta pieninä määrän syöminen ei yleensä aiheuta oireita.

Vuonna 1995 noin 15% koko maailman leikkokukkakaupasta koostui neilikoista.

## Lähteet

## Aiheesta muualla
*Suomen Lajitietokeskus: Tarhaneilikka (''Dianthus caryophyllus'')
*Puutarha.net: Tarhaneilikka (''Dianthus caryophyllus'')
*ITIS: ''Dianthus caryophyllus'' 
*United States Department of Agriculture (USDA): ''Dianthus caryophyllus'' 
*Plant List: Dianthus caryophyllus 
*Centre for Agriculture and Biosciences International (CABI): Dianthus caryophyllus (carnation) 
*Pherobase: Floral volatiles of Dianthus caryophyllus
Bent Ånund Ramsfjell

**Bent Ånund Ramsfjell** (s. 30. marraskuuta 1967 Oslo) on norjalainen entinen curlingpelaaja ja olympiavoittaja.

Ramsfjell pelasi vuonna 1989 nuorten MM-kilpailuissa, joissa Norja oli viides, ja sai samana vuonna aikuisten EM-kisoista hopeaa. Hän oli vuoden 1999 jälkeen vuosittain maajoukkueen kokoonpanossa arvokisoissa, ja voitti ensimmäisen MM-kisojen mitalinsa Lausannessa 2001. Ramsfjell oli voittamassa vuonna 2002 kultaa Salt Lake Cityn olympialaisissa, jonka lisäksi hän sai hopeaa saman vuoden MM-kisoista. Hän sai pronssia MM-kilpailuista 2003 ja EM-kisoista 2004, jonka lisäksi hän voitti EM-kultaa 2005. Ramsfjell päätti kansainvälisen uransa vuoden 2006 olympialaisiin, joissa Norja sijoittui viidenneksi.

Myös Bentin isoveli Eigil on curlingin olympiamitalisti.

## Lähteet
Mariella Voglreiter

**Mariella Voglreiter** (s. 11. joulukuuta 1989) on itävaltalainen alppihiihtäjä.

Voglreiter voitti nuorten MM-kilpailuissa hopeaa vuonna 2009 supersuurpujottelussa. Hän voitti Eurooppa-cupin supersuurpujottelucupin kaudella 2009–2010 ja syöksylaskucupin kaudella 2010–2011.

Voglreiter kilpaili alppihiihdon maailmancupissa ensimmäisen kerran Sankt Moritzissa tammikuussa 2010. Maailmancupin pisteille hän pääsi ensimmäisen kerran Lake Louisen supersuurpujottelussa joulukuussa 2010 oltuaan 25:s. Parhaimmillaan Voglreiter on sijoittunut maailmancupissa viidenneksi Lake Louisen syöksylaskussa joulukuussa 2011.

## Lähteet

## Aiheesta muualla
*Mariella Voglreiterin kotisivut
Jarkko Lahti

**Jarkko Santeri Lahti** (s. 1978 Kokkola) on suomalainen näyttelijä. Hän on näytellyt mm. Hymyilevässä miehessä, Metsurin tarinassa ja Alamaailma Trilogiassa. Lahti voitti vuonna 2016 Parhaan miespääosan Jussi-palkinnon elokuvasta *[[Hymyilevä mies (elokuva)|Hymyilevä mies]]*. Hän on koulutukseltaan teatteritaiteen maisteri.

Lahti on Ruska Ensemblen toinen taiteellinen johtaja.

Lahti on toiminut näyttelijäntaiteen professorina Taideyliopiston Teatterikorkeakoulussa vuodesta 2023.

Lahti on valittu tarkka-ampuja Simo Häyhästä kertovan elokuvan päärooliin. Elokuvan on tarkoitus tulla levitykseen vuonna 2027.

## Filmografia
### Elokuvat

### Televisiosarjat

## Lähteet
*
*

### Viitteet
Tessa Benoit

**Tessa Benoit** (s. 17. maaliskuuta 1977 Hanover) on entinen yhdysvaltalainen hiihtäjä.

Benoit kilpaili vuosina 1996–2001 Continental Cupissa, jossa hän sijoittui kymmenen parhaan joukkoon yhteensä kymmenen kertaa sekä voitti yhden osakilpailun. Hän osallistui maailmancupissa yhteen kilpailuun, Soldier Hollowin sprinttiosakilpailuun 2001, jossa hän oli sijalla 20. Benoit oli vuoden 1999 MM-kisoissa 5 kilometrin matkalla 73. ja sijoittui Lahden MM-kilpailuissa 2001 sprintissä 42:seksi sekä 10 kilometrillä 54:nneksi. Hän oli Salt Lake Cityn olympialaisissa 2002 sprintissä 38. ja 10 kilometrillä 52.

## Lähteet
America (Modern Talkingin albumi)

**America** on vuonna 2001 julkaistu Modern Talkingin albumi. Se nousi Saksan TOP-listalla sijalle 2 ja pysyi siinä kaksi viikkoa. Albumi oli viimeinen, jonka kanssa duo teki yhteistyötä räppäri Eric Singletonin kanssa.

## Kappaleet
Year of the Dragon

**Year of the Dragon** on Modern Talkingin albumi vuodelta 2000. Se saavutti korkeimmilaan TOP3-sijan Saksan listalla ja oli Saksan TOP5-sijalla kaksi viikkoa.

## Kappaleet
#
#
#
#
#
#
#
#
#
#
#
#
#
#
#
#
#
#
#

## Tuotanto
* Luis Rodriguez – tuottaja
* Ronald Reinsberg – kansikuva
* Amadeus Crotti – kosketinsoitin (kappaleet 1, 2,  4, 5, 7, 8, 10, 11, 13, 14, 16, 17 ja 19)
* Lalo Titenkov – kosketinsoitin (kappaleet 3, 6, 9, 12, 15, 18)
* Dieter Bohlen – säveltäjä, sanoittaja (kappaleet 1–17 ja 19), tuottaja
* Wolfgang Wilde – valokuvat

## Arvostelut
* Allmusic: 

## Aiheesta muualla
* Year of the Dragon discogs.com -sivustolla

## Lähteet
Ilka Štuhec

**Ilka Štuhec** (s. 26. lokakuuta 1990) on slovenialainen alppihiihtäjä. Hän on syöksylaskun kaksinkertainen maailmanmestari ja syöksylaskun maailmancupin voittaja.

## Arvokilpailut
Štuhec voitti nuorten MM-kilpailuissa kultaa vuonna 2007 pujottelussa ja vuonna 2008 syöksylaskussa. Hän sijoittui Schladmingin MM-kilpailuissa 2013 supersuurpujottelussa kuudenneksi. Sotšin olympialaisissa 2014 hän oli syöksylaskussa kymmenes ja supersuurpujottelussa kolmastoista. Vailin / Beaver Creekin MM-kilpailuissa 2015 hän sijoittui alppiyhdistetyssä seitsemänneksi.  Sankt Moritzin MM-kilpailuissa 2017 hän oli supersuurpujottelussa yhdestoista ja voitti maailmanmestaruuden syöksylaskussa. Åren MM-kilpailuissa 2019 hän voitti toistamiseen syöksylaskun kultaa. Supersuurpujottelussa hän sijoittui kahdeksanneksi ja alppiyhdistetyssä kymmenenneksi. Cortina d’Ampezzon MM-kilpailuissa 2021 hän oli syöksylaskussa neljästoista. Pekingin olympialaisissa 2022 hän sijoittui syöksylaskussa 22:nneksi. Courchevelin / Méribelin MM-kilpailuissa 2023 hän oli supersuurpujottelussa kahdestoista ja syöksylaskussa kuudes. Saalbachin MM-kilpailuissa 2025 hän sijoittui syöksylaskussa 11:nneksi. Milano–Cortinan olympialaisissa 2026 hän oli syöksylaskussa viidestoista.

## Maailmancup
Štuhec kilpaili alppihiihdon maailmancupissa ensimmäisen kerran Lenzerheidessa maaliskuussa 2007. Maailmancupin pisteille hän pääsi ensimmäisen kerran Crans-Montanan syöksylaskussa maaliskuussa 2008 oltuaan 22:s. Kymmenen parhaan joukkoon Štuhec sijoittui ensimmäisen kerran oltuaan kuudes Lake Louisen syöksylaskussa joulukuussa 2011. Ensimmäisen voittonsa ja palkintosijansa hän saavutti Lake Louisen syöksylaskussa joulukuussa 2016. Hän voitti samalla paikkakunnalla syöksylaskun myös seuraavana päivänä. Kaksi viikkoa myöhemmin hän voitti Val d’Isèren alppiyhdistetyn ja syöksylaskun. Tammikuussa 2017 hän sijoittui Cortina d'Ampezzossa kolmanneksi syöksylaskussa ja voitti supersuurpujottelun. Helmikuussa hän voitti Crans-Montanassa supersuurpujottelun sekä oli alppiyhdistetyissä toinen ja kolmas. Maaliskuussa hän oli Jeongseonissa kolmas syöksylaskussa ja supersuurpujottelussa. Aspenissa hän voitti syöksylaskun ja oli toinen supersuurpujottelussa. Hän sijoittui maailmancupin kokonaiskilpailussa toiseksi, voitti syöksylaskun ja alppiyhdistetyn maailmancupit sekä sijoittui supersuurpujottelucupissa toiseksi.

Štuhecin polven eturistiside repesi harjoituksissa lokakuussa 2017  ja koko kausi jäi häneltä väliin. Kaudella 2018–2019 hän voitti Val Gardenassa syöksylaskun ja supersuurpujottelun. Cortina d'Ampezzon syöksylaskuissa hän sijoittui toiseksi ja kolmanneksi. Hän sijoittui syöksylaskucupissa neljänneksi ja maailmancupin kokonaiskilpailussa kymmenenneksi. Kaudella 2022–2023 hän sijoittui Sankt Moritzin jälkimmäisessä syöksylaskussa toiseksi. Cortina d'Ampezzon ensimmäisessä syöksylaskussa hän sijoittui toiseksi ja voitti jälkimmäisen. Hän voitti Soldeun syöksylaskun. Hän sijoittui syöksylaskucupissa toiseksi. Kaudella 2023–2024 hän sijoittui toiseksi Saalbach-Hinterglemmin ja Saalbachin syöksylaskuissa.

### Maailmancupin osakilpailuvoitot

## Lähteet
Dark Shadows

**Dark Shadows** on vuonna 2012 ensi-iltansa saanut Tim Burtonin ohjaama yhdysvaltalainen fantasiaelokuva. Elokuvan päähenkilö on vampyyri. Elokuva perustuu vuosien 1966–1971 televisiosarjaan *[[Yön vampyyrit]]*. Johnny Depp ja Tim Burton ovat kyseisen sarjan faneja. Elokuvan pääroolissa nähdään Johnny Depp, joka esittää Barnabas Collinsia. Muissa rooleissa ovat mm. Eva Green, Michelle Pfeiffer, Chloë Moretz, Helena Bonham Carter, Bella Heathcote, Jackie Earle Haley sekä Christopher Lee. *Dark Shadows* on Tim Burtonin ja Johnny Deppin kahdeksas yhteinen elokuva.

Elokuva sai ensi-iltansa Suomessa 11. toukokuuta 2012.

## Juoni
Barnabas Collins on vuonna 1772 menestynyt liike- ja naistenmies, kunnes tekee elämänsä virheen särkiessään väärän naisen sydämen. Angelique Bouchard (Eva Green) on nimittäin noita, joka kostoksi huonosta kohtelusta muuttaa Barnabaksen vampyyriksi ja hautaa tämän elävältä. Melkein 200 vuotta myöhemmin Barnabas vapautuu haudastaan ja löytää itsensä hyvin muuttuneesta maailmasta vuodesta 1972. Hän etsii käsiinsä sukunsa jälkeläiset, jotka tuntuvat olevan melko erikoista sakkia.

## Näyttelijät

## Lähteet
Victory (Modern Talkingin albumi)

**Victory** on Modern Talkingin albumi vuodelta 2002. Kaksi albumin singleä, "Ready for the Victory" ja "Juliet", nousivat TOP25-hiteiksi Saksassa. *Victory* myi Saksassa kultaa yli 150 000 myydyllä kopiolla.

## Kappaleet

## Lähteet
Universe (Modern Talkingin albumi)

**Universe** on Modern Talkingin albumi vuodelta 2003. Se on duon kahdestoista ja viimeinen studioalbumi ennen samana vuonna tapahtunutta toista hajoamista. Albumi saavutti Saksassa TOP2-sijan ja myi kultaa yli 150 000:lla kopiolla.

## Kappaleet
# 
# 
# 
# 
# 
# 
# 
# 
# 
# 
# 
#
Vasili Surikov

**Vasili Ivanovitš Surikov** (; 24. tammikuuta (J: 12. tammikuuta) 1848 Krasnojarsk – 19. maaliskuuta (J: 6. maaliskuuta) 1916 Moskova) oli venäläinen taidemaalari. Hän on parhaiten tunnettu suurikokoisista historiamaalauksistaan.

Surikov syntyi kasakkaperheeseen Krasnojarskissa, Siperiassa. Vuosina 1867–1871 hän opiskeli Keisarillisessa taideakatemiassa Pavel Tšistjakovin alaisuudessa.

Vuonna 1877 Surikov asettui Moskovaan, jossa hän maalasi joitakin freskoja Kristus Vapahtajan katedraaliin. Vuonna 1878 hän nai Elizabeth Charais’n, dekabristi Svistunovin lapsenlapsen. Vuonna 1881 hän liittyi Vaeltajat-liikkeeseen. Vuodesta 1893 hänestä tuli Pietarin taideakatemian täysjäsen. Surikov haudattiin Moskovan Vagankovon hautausmaalle.

Surikov maalasi kuvia Venäjän historiasta, jotka keskittyivät tavallisten ihmisten elämään. Hänen työnsä ovat merkittäviä sen omaperäisen tavan vuoksi, jolla ne kuvaavat tilaa ja ihmisten liikkeitä. Joissakin tapauksissa hän vaikuttaa maalanneen saman kuvan useammin kuin kerran, ehkä prototyyppinä isommalle kuvalle, joka hänellä oli mielessään tai hän piti enemmän pienemmästä versiosta ja päätti sen näyttävän paremmalta suurennettuna.

## Päätyöt
* *Streltsien teloituksen aamu* (1881, Tretjakovin galleria);
* ''Menšikov'' ''Berjozovossa'' (1883, Tretjakovin galleria);
* *Pajaritar* ''Morozova'' (1887, Tretjakovin galleria);
* ''Jermakin'' *Siperian* *valloitus* (1895, Venäläinen museo);
* ''Suvorov'' *ylittää joukkoineen* *[[Alpit]]* (1899, Venäläinen museo);
* ''Stepan Razin'' (1906, Venäläinen museo).


Image:Surikov streltsi.jpg|*Streltsien teloituksen aamu*
Image:Boyaryna Morozova by V.Surikov (1884-1887, Tretyakov gallery).jpg|*Pajaritar Morozova*
Image:Surikov horseman.jpg|*Vaskiratsastaja*
Image:SurikovMenshikovBerezovo.jpg|*Menšikov Berjozovossa*
Image:SurikovSnowFortress.jpg|*Lumilinnan valloitus*
Image:Vasily Surikov - Suvorov Crossing the Alps in 1799 - Google Art Project.jpg|*Suvorov ylittää joukkoineen Alpit*
Image:Surikov manbody.jpg|*Mies* (harjoitelma)
Image:Surikov_Pokoreniye_Sibiri_Yermakom.jpg|*Jermakin Siperian valloitus*
Image:Surikov1906.jpg|*Stepan Razin*


## Aiheesta muualla

* Vasily Surikov Russian Web Site. Biography, full galleries, memories, etc.
* Vasily Surikov. Pictures and Biography
The Final Album

**The Final Album** on Modern Talkingin kokoelma-albumi vuodelta 2003. Se julkaistiin pian duon hajoamisen jälkeen ja se sisältää yhtyeen suosituimpia hittejä vuosien 1984 ja 2003 väliltä.

## Kappaleet
Emmebi Motorsport

**Emmebi Motorsport** on italialainen pikkuformulatalli, joka kilpailee nykyään Formula Abarth-sarjassa. Talli perustettiin vuonna 2000. Talli on aiemmin kilpaillut Sveitsin Formula Renault-, Italian Formula Renault-, Formula 2000 Light-, Superbike World Championship- ja Auto GP-sarjoissa.
Superman vs. The Elite

**Superman vs. The Elite** on vuonna 2012 suoraan DVD:lle julkaistu animaatioelokuva. Se perustuu Joe Kellyn käsikirjoittamaan sarjakuvatarinaan *What’s So Funny About Truth, Justice and the American Way*, joka julkaistiin Action Comics sarjakuvan numerossa 775 vuonna 2001. Kelly myös käsikirjoitti elokuvan tarinan, jonka ohjasi Michael Chang. Elokuvan pääosissa ovat George Newbern, Pauley Perrette ja Robin Atkin Downes.

Superman vs. The Elite on neljästoista perättäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti  vuonna 2007.

## Äänirooleissa

## Tuotanto
Elokuva julkistettiin 22. heinäkuuta Comic-Con 2011 tapahtumassa, jossa Bruce Timm kertoi vuoden 2012 toisen elokuvan olevan *Superman vs. The Elite*. Myöhemmin helmikuussa 2012 elokuvan pääosissa kerrottiin olevan aikaisemmin Teräsmiehen roolissa ollut George Newbern ja Pauley Perrette. Myös elokuvan tarina vahvistettiin perustuvan Joe Kellyn käsikirjoittamaan tarinaan "What’s So Funny About Truth, Justice and the American Way", jossa Teräsmies taistelee armotonta ja supervoimia omaavaa ryhmää vastaan nimeltä The Elite.

## Lähteet
Tibor Herczegfalvy

**Tibor Herczegfalvy** (s. 17. maaliskuuta 1954 Mezőhegyes) on unkarilainen entinen kenttäratsastaja. Hän osallistui olympialaisiin kahdesti, vuosina 1992 ja 1996. Herczegfalvy oli Barcelonan kisoissa 1992 henkilökohtaisen kilpailun 54. ja oli mukana joukkuekilpailussa, jossa Unkari joutui keskeyttämään. Atlantassa 1996 hän oli maansa kolmanneksitoista sijoittuneen joukkueen jäsen.

## Lähteet

* Herczegfalvyn profiili sports-reference.com -sivustolla
Laura Wilkinson

**Laura Ann Wilkinson** (-Hulseman; s. 17. marraskuuta 1977 Houston, Texas) on yhdysvaltalainen uimahyppääjä. Hän voitti vuoden 2000 kesäolympialaisissa Sydneyssä kultaa kymmenen metrin kerroshypyissä. Lisäksi hän sijoittui kerroshyppyjen parikilpailussa viidenneksi Jenny Keimin kanssa.

Wilkinson sijoittui kerroshypyissä viidenneksi vuoden 2004 kesäolympialaisissa Ateenassa ja yhdeksänneksi vuoden 2008 kesäolympialaisissa Pekingissä.

15-vuotiaana uimahypyt aloittanut Wilkinson on lisäksi voittanut muun muassa kultaa kerroshypyissä uinnin maailmanmestaruuskilpailuissa 2005. Hän on naimisissa Eriek Hulsemanin kanssa, ja parin ensimmäinen lapsi syntyi toukokuussa 2011.

## Lähteet
Élie Blanchard

**Joseph Élie Blanchard** (3. elokuuta 1881 Montreal – 12. joulukuuta 1941 Montreal) oli kanadalainen haavipalloilija. Hän kilpaili vuoden 1904 kesäolympialaisissa Saint Louisissa ja kuului siellä kultaa voittaneeseen Winnipeg Shamrocks -joukkueeseen.

## Lähteet
Gustav-Adolf Sjöberg

**Gustav-Adolf Sjöberg** (22. maaliskuuta 1865 – 31. lokakuuta 1937) oli ruotsalainen ampuja. Hän kilpaili vuoden 1908 kesäolympialaisissa Lontoossa ja sai hopeaa 300 metrin vapaakiväärin (asennot) joukkuekilpailussa. Sen yksilökilpailussa hän sijoittui neljänneksi.

## Lähteet
Hilda Kibet

**Hilda Jepchumba Kibet** (s. 17. maaliskuuta 1981 Kapchorwa, Kenia) on alankomaalainen yleisurheilija, joka kilpailee kestävyys- ja maastojuoksussa. Sukujuuriltaan kenialainen Kibet edustaa seuratasolla Atletiekvereniging Castricumia.

Kibet sai Alankomaiden kansalaisuuden vuonna 2007 ja voitti samana vuonna New Yorkin puolimaratonin. Hän sijoittui Pekingin olympialaisissa 2008 10&nbsp;000 metrin matkalla viidenneksitoista ja voitti samana vuonna maastojuoksun EM-kisojen kultaa. Kibet sijoittui maastojuoksun MM-kisoissa 2008 viidenneksi, oli kuudes vuonna 2009 ja kymmenes vuonna 2010. Hän sijoittui Amsterdamin maratonilla kolmanneksi vuonna 2009 silloisella ennätyksellään 2.30.33, ja koska Kibet tuli maaliin parhaana alankomaalaisena ja kisoilla oli myös maan mestaruuskilpailujen arvo, hänestä tuli maan mestari. Barcelonan EM-kilpailuissa 2010 Kibet sijoittui 10&nbsp;000 metrin juoksussa alun perin neljänneksi, mutta nousi myöhemmin kolmannelle sijalle kun toiseksi sijoittunut Inga Abitova hylättiin dopingrikkomuksen takia. Lontoon olympialaisissa 2012 Kibet sijoittui maratonilla 24:nneksi.

Kibetin pitkäaikainen kumppani on alankomaalainen maratonjuoksija Hugo van den Broek, jonka hän tapasi Keniassa vuonna 2000. He asuvat välillä Keniassa Itenissä ja välillä Alankomaissa Castricumissa. Kibet tulee juoksijasuvusta: hänen siskonsa Sylvia Kibet, itseään vain kuusi vuotta vanhempi isotätinsä Lornah Kiplagat, serkkunsa Susan Sirma ja toinen serkkunsa Sally Barsosio ovat kaikki juoksijoita.

## Henkilökohtaiset ennätykset
*Lähde: IAAF* 

* 5 000 m: 15.32,07 (Heusden-Zolder 2004)
* 10 000 m: 30.51,92 (Utrecht 2009)
* Puolimaraton: 1.07.59 (Ostia 2013)
* Maraton: 2.24.27 (Rotterdam 2011)

## Lähteet
Jake Livermore

**Jake Cyril Livermore** (s. 14. marraskuuta 1989 Lontoo) on englantilainen jalkapalloilija, joka edusti viimeksi Englannin mestaruussarjassa pelaavaa Watfordia. Hän on pelipaikaltaan keskikenttäpelaaja.

Livermore teki debyyttinsä Tottenham Hotspurin edustusjoukkueessa kesällä 2007 harjoitusottelussa Stevenagea vastaan. Hän oli Tottenhamista lainalla alemmissa sarjoissa kuudessa eri seurassa ja pelasi Tottenhamin joukkueessa 36 valioliigaottelua.

Livermore siirtyi kesällä 2014 Valioliigassa pelaavaan Hull Cityyn oltuaan siellä jo edellisen kauden lainassa. Hän pelasi kahden kauden aikana Hullissa 71 valioliigaottelua ja teki niissä neljä maalia. Hull pelasi välillä yhden kauden mestaruussarjassa mutta palasi kaudeksi 2016–2017 Valioliigaan, jossa Livermore pelasi tällä kertaa 21 ottelua ja teki niissä yhden maalin.

Livermore siirtyi tammikuussa 2017 Valioliigassa pelaavaa West Bromwich Albioniin. Hän pelasi seurassa 6,5 vuoden aikana Valioliigassa 68 ottelua, joissa hän teki kaksi maalia, ja mestaruussarjassa 138 ottelua, joissa hän teki kuusi maalia. Kesällä 2023 Livermore siirtyi Watfordiin.

## Maajoukkueura
Livermore on pelannut Englannin A-maajoukkueessa seitsemän maaottelua. Hän tuli vaihdosta kentälle ystävyysottelussa Italiaa vastaan elokuussa 2012. Hän palasi maajoukkueeseen vasta vuonna 2017, jolloin hän pelasi kolme MM-karsintaottelua ja kolme ystävyysottelua. Hän oli avauskokoonpanossa viisi kertaa.

## Lähteet
Axel Jansson

**Carl Axel Jansson** (24. huhtikuuta 1882 Tukholma – 22. syyskuuta 1909 Tukholma) oli ruotsalainen ampuja. Hän kilpaili vuoden 1908 kesäolympialaisissa Lontoossa ja sai 300 metrin vapaakiväärin (asennot) joukkuekilpailussa hopeaa. Sen yksilökilpailussa hän sijoittui seitsemänneksi. Hän osallistui myös 200–1000 jaardin sotilaskiväärikilpailuun sijoittuen viidenneksi.

## Lähteet
Mario Aurelio Poli

**Mario Aurelio Poli** (s. 29. marraskuuta 1947 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 25. marraskuuta 1978 ja nimitettiin sen vihkipiispaksi sekä Abiddan titulaaripiispaksi 8. helmikuuta 2002. Piispaksi vihkiminen seurasi 20. huhtikuuta. Pääkonsekraattorina toimi Jorge Mario Bergoglio, jota avustivat Juan Carlos Aramburu, Mario José Serra, Joaquín Mariano Sucunza ja Guillermo Rodríguez Melgarejo.

Poli sai 24. kesäkuuta 2008 nimityksen Santa Rosan piispaksi.

## Lähteet
José Luis Mollaghan

**José Luis Mollaghan** (2. toukokuuta 1946 Buenos Aires – 7. kesäkuuta 2025) oli argentiinalainen roomalaiskatolinen arkkipiispa. Hänet vihittiin papiksi Buenos Airesin arkkihiippakuntaan 19. maaliskuuta 1971 ja nimitettiin sen vihkipiispaksi sekä Theuzin titulaaripiispaksi 22. heinäkuuta 1993. Piispaksi vihkiminen seurasi 2. lokakuuta. Pääkonsekraattorina toimi Antonio Quarracino, jota avustivat Ubaldo Calabresi ja Eduardo Vicente Mirás.

Mollaghan sai 17. toukokuuta 2000 nimityksen San Miguelin piispaksi ja 22. joulukuuta 2005 Rosarion arkkipiispaksi.

## Lähteet
Joaquín Mariano Sucunza

**Joaquín Mariano Sucunza** (s. 15. helmikuuta 1946 Pamplona, Espanja) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 27. marraskuuta 1971 ja nimitettiin sen vihkipiispaksi sekä Saetabiksen titulaaripiispaksi 22. heinäkuuta 2000. Piispaksi vihkiminen seurasi 21. lokakuuta. Pääkonsekraattorina toimi Jorge Mario Bergoglio, jota avustivat Mario José Serra ja Guillermo Leaden.

## Lähteet

## Aiheesta muualla
Volvo 9900

**Volvo 9900** on Volvon valmistama kaukoliikennebussi, jota on valmistettu vuodesta 2006 lähtien. Mallia valmistetaan Volvon tehtaalla Puolan Wrocławissa. Mallista on saatavilla ainoastaan teliversio, jonka pituusvaihtoehdot ovat 12,3, 13 ja 13,8 metriä. 

Maahantuonti Suomeen aloitettiin vuoden 2016 alussa. Sitä ennen mallia on jo tuotu käytettynä ulkomailta jonkin verran.
E3

**E3** tai **E-3** voi viitata muun muassa johonkin seuraavista:

* E3, eurooppatie Ranskassa
* Electronic Entertainment Expo, amerikkalainen pelialan messutapahtuma
* E-3 Sentry, tutkalentokone
* Olympus E-3, kameramalli
* E3 Harelbeke, belgialainen maantiepyöräilykilpailu
* E3, Emblem3, kalifornialainen yhtye
Gylfi Sigurðsson

**Gylfi Þór Sigurðsson** (s. 8. syyskuuta 1989 Reykjavík, Islanti) on islantilainen jalkapalloilija.

## Seurajoukkueura
Kotimaassaan FH Hafnarfjörðurin ja Breiðablik Kópavogurin organisaatioihin kuulunut Gylfi siirtyi kesällä 2005 englantilaisen Readingin alle 18-vuotiaiden joukkueeseen. Hän pelasi kaudella 2008–2009 lainalla Kakkosliigan Shrewsburyssa ja Ykkösliigan Crewessa sekä ensimmäisen ottelunsa Readingin edustusjoukkueessa FA Cupissa. Seuraavalla kaudella hän nousi Readingin vakiokokoonpanoon ja teki Mestaruussarjassa 38 ottelussa 16 maalia. Elokuun 2010 lopussa hän siirtyi Bundesliigan Hoffenheimiin 5,2 miljoonan euron siirtosummalla.

Gylfi teki tulokaskaudellaan Hoffenheimissa yhdeksän bundesliigamaalia pelaamissaan 29 ottelussa. Syyskaudella 2011–2012 hän pääsi pelaamaan vain seitsemän sarjaottelua ilman maaleja. Kevään 2012 hän oli lainalla Valioliigan Swanseassa tehden seitsemän maalia 18 valioliigaottelussa.

Gylfi siirtyi Valioliigan Tottenhamiin kymmenen miljoonan euron siirtosummalla kesällä 2012. Hän pelasi seurassa kahden kauden aikana 58 valioliigaottelua, joissa teki kahdeksan maalia sekä 19 Eurooppa-liigan ottelua, joissa viimeisteli kolme maalia. Kesällä 2014 hän siirtyi Swanseaan, jossa teki kolmen kauden aikana 27 maalia pelaamissaan 106 valioliigaottelussa. Kesällä 2017 hän siirtyi Evertoniin.

## Maajoukkueura
Gylfi pelasi Islannin alle 17-, 19- ja 21-vuotiaiden maajoukkueissa. Hän pelasi Islannin kaikki kolme ottelua alle 21-vuotiaiden EM-kilpailuissa 2011. Ensimmäisen maaottelunsa Islannin maajoukkueessa hän pelasi Andorraa vastaan toukokuussa 2010. Ensimmäisen arvokilpailujen karsintaottelunsa hän pelasi EM-karsintaottelussa Norjaa vastaan saman vuoden syyskuussa. Ensimmäisen maaottelumaalinsa hän teki EM-karsintaottelussa Portugalia vastaan lokakuussa 2011. 

Gylfi pelasi kaikki kymmenen ottelua Islannin selviytyessä EM-kilpailuihin 2016. Lopputurnauksessa hän pelasi puolivälieriin selviytyneen Islannin kaikki viisi ottelua. Hän teki maalin alkulohkon ottelussa Unkaria vastaan. MM-kilpailuissa 2018 hän pelasi täyden ajan Islannin kaikissa kolmessa ottelussa ja teki viimeisessä ottelussa Kroatiaa vastaan joukkueensa ainoan maalin.

## Lähteet
* 
* 
* Tilastot soccerway.com-sivustolla
Eduardo Horacio García

**Eduardo Horacio García** (s. 22. tammikuuta 1956 Buenos Aires) on argentiinalainen roomalaiskatolinen piispa. Hänet vihki papiksi Buenos Airesin arkkihiippakuntaan Juan Carlos Aramburu 18. marraskuuta 1983, ja hänet nimitettiin sen vihkipiispaksi sekä Ipagron titulaaripiispaksi 21. kesäkuuta 2003. Piispaksi vihkiminen seurasi 16. elokuuta. Pääkonsekraattorina toimi Jorge Mario Bergoglio, jota avustivat Jorge Eduardo Lozano ja José Antonio Gentico.

## Lähteet
Vought F7U Cutlass

**Vought F7U Cutlass** on nuolisiipinen, kahta suihkumoottoria käyttänyt yhdysvaltalainen tukialushävittäjä. 
 
Konetyypin ensilento oli 29. syyskuuta 1948. Suunnittelijoilla lienee ollut käytettävissä saksalaisilta, kuten Aradolta, hankittua tiedustelutietoa. Siiven nuolikulma on 38 astetta. Koneessa ei ole korkeusvakaimia mutta siinä on kaksi sivuvakainta. Sen voimanlähteenä on kaksi Westinghouse J46-WE-8A-suihkuturbiinia, joissa on jälkipoltto. Viimeisin kehitysversio oli F7U-3. Sen huippunopeus oli 1&nbsp;064 km/h, ja kone kykeni saavuttamaan 12&nbsp;190 m toimintakorkeuden. Koneen aseistuksena on neljä 20 mm lentokonetykkiä, ja siipien alapuoliset ripustukset rakettiaseistukselle.

Konetyyppi vedettiin pois palveluskäytöstä vuosina 1956–1957. Cutlass oli lentäjien keskuudessa pidetty, vaikka sen onnettomuusprosentti oli varsin korkea, jopa 25 %.

## Lähteet
*Crosby, Francis: Modern Fighter Aircraft: An Illustrated History of War Planes from 1945 to the Present Day (s. 121). Lontoo: Southwater Books/Anness Publishing, 2004. . (englanniksi)

### Viitteet

## Aiheesta muualla

*
Félicien Courbet

**Félicien Courbet** (25. helmikuuta 1888 Ixelles – 1967) oli belgialainen vesipalloilija ja uimari. Hän sai vuoden 1912 kesäolympialaisissa Tukholmassa pronssia vesipallossa. Lisäksi hän kilpaili siellä ja vuoden 1920 kesäolympialaisissa Antwerpenissä sekä 200 että 400 metrin rintauinnissa. Vuoden 1908 kesäolympialaisissa Lontoossa hän oli kilpaillut 200 metrin rintauinnissa.

Courbet ui vuonna 1909 maailmanennätyksen 100 metrin rintauinnissa. Hänen aikansa 1.22,6 paransi András Baronyin edellistä ennätystä 1,4 sekunnilla. Ennätys pysyi voimassa seuraavaan vuoteen saakka. Vuonna 1910 hän paransi Robert Anderssonin 200 metrin rintauinnin maailmanennätystä peräti 7,5 sekuntia ajallaan 3.00,8. Ennätys rikottiin vasta 1924, kun Robert Skelton alitti kolme minuuttia ajalla 2.52,6.

## Lähteet
Jorge Eduardo Lozano

**Jorge Eduardo Lozano** (s. 10. helmikuuta 1955 Buenos Aires) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 3. joulukuuta 1982 ja nimitettiin sen vihkipiispaksi sekä Furnos Maiorin titulaaripiispaksi 4. tammikuuta 2000. Piispaksi vihkiminen seurasi 25. maaliskuuta. Pääkonsekraattorina toimi Jorge Mario Bergoglio, jota avustivat Raúl Omar Rossi ja Mario José Serra.

Lozano sai 22. joulukuuta 2005 nimityksen Gualyguaychún piispaksi, joksi hänet asetettiin 11. maaliskuuta 2006.

## Lähteet
José Antonio Gentico

**José Antonio Gentico** (28. marraskuuta 1931 Arnedo, Espanja – 5. huhtikuuta 2007) oli argentiinalainen roomalaiskatolinen piispa. Hänet vihittiin papiksi Morónin hiippakuntaan 30. marraskuuta 1968 ja nimitettiin Buenos Airesin arkkihiippakunnan vihkipiispaksi sekä Mizigin titulaaripiispaksi 21. maaliskuuta 2001. Piispaksi vihkiminen seurasi 28. huhtikuuta. Pääkonsekraattorina toimi Jorge Mario Bergoglio, jota avustivat Justo Oscar Laguna, Raúl Omar Rossi, Joaquín Mariano Sucunza ja Guillermo Rodríguez Melgarejo.

## Lähteet
Antreas ja syntinen Jolanda

**Antreas ja syntinen Jolanda** on Valentin Vaalan ohjaama elokuva vuodelta 1941. Sen perustana on Antti Kokkolan eli Tatu Pekkarisen aihe, josta myöhemmin syntyi – myös salanimellä – romaani *Maailman kasvot*.

Elokuvan tekovaihe oli Vaalan parhaan luomisvireen aikaa. Tarinassa päähenkilönä on hyväntahtoinen sokea Antreas (Olavi Reimas), jota syntinen Jolanda (Kirsti Hurme) höynäyttää.

## Näyttelijät

## Vastaanotto
Aikalaisarvioissa elokuva sai järjestään kiittäviä arvioita nimeään lukuun ottamatta, jota esimerkiksi Olavi Vesterdahl (*Aamulehti*) piti banaalina. Paula Talaskiven mukaan onnistuminen oli sekä Turo Karton että ohjaajan Valentin Vaalan suuri ansio. Vaala onnistui ”säilyttämään alkuperäisen tarinan suurimman avun, kertomuksen viehättävän sydämellisyyden, lämpimän inhimillisyyden”. Poikkeus myönteisistä arvioijista oli Eino Palola (*Helsingin Sanomat*), jonka mielestä elokuva vaikutti ”hiukan avuttomalta”.

Myöhemmin elokuva on saanut osakseen enemmänkin kielteistä kommentointia. Pertti Lumirae (*Suomen Sosialidemokraatti*, 1981) katsoo että vakavasta aiheesta on tullut ”puhdasta viikkolehtiviihdettä”, ja Markku Tuuli (*Katso*, 1981) näkee sen ajan kuluttamana.

Vuonna 2012 Arto Pajukallio toteaa, että elokuva kuuluu erikoiseen sokeutta ja näön palautumista käsitelleiden suomalaisten melodraamojen joukkoon ja on niistä hämmentävin. Elokuvassa on jopa kauhuelokuvan piirteitä.

## Lähteet
Daniel Gillies

**Daniel Gillies** (s. 14. maaliskuuta 1976 Winnipeg, Manitoba) on kanadalais-uusiseelantilainen näyttelijä.  

Gillies syntyi Winnipegissä, Kanadassa, josta hänen perheensä muutti Uuteen-Seelantiin. Hän teki ensimmäisen elokuvaesiintymisensä yhdysvaltalaisessa televisioelokuvassa *[[Sotilaan rakastettu]]* (*A Soldier’s Sweetheart*, 1998), jossa hänellä oli pieni rooli. Myöhemmin hän on esittänyt muun muassa John Jamesonia elokuvassa *[[Spider-Man 2 – Hämähäkkimies 2]]* (2004). Hän on esiintynyt myös televisiosarjoissa, muun muassa sarjoissa *[[Into the West]]*, jossa hän esitti Ethan Biggsiä, *[[Vampyyripäiväkirjat]] ja sen spin offia alkuperäiset* jossa hän esitti Elijah Mikalesonia, vanhinta veljeä vampyyreistä ja *[[virgin river]]* jossa hän esitti lääkäri Mark Monroeta. 

Gillies on naimisissa näyttelijä Rachael Leigh Cookin kanssa.

## Filmografia

## Lähteet

## Aiheesta muualla
*
Raúl Martín

**Raúl Martín** (s. 9. lokakuuta 1957 Buenos Aires) on argentiinalainen roomalaiskatolinen piispa. Hänet vihki papiksi Buenos Airesin arkkihiippakuntaan Antonio Quarracino 17. marraskuuta 1990. Hänet nimitettiin Buenos Airesin vihkipiispaksi ja Troynan titulaaripiispaksi 1. maaliskuuta 2006. Piispaksi konsekroinnin suoritti 20. toukokuuta Jorge Mario Bergoglio, jota avustivat Guillermo Rodríguez Melgarejo ja Jorge Eduardo Lozano.

## Lähteet
Erkko (etunimi)

**Erkko** on suomalainen miehen etunimi. Sillä ei ole nimipäivää kalenterissa. Digi- ja väestötietoviraston tietojen mukaan Erkko on 1900-luvun alusta helmi­kuuhun 2023 mennessä annettu nimeksi 546 suomalaiselle henkilölle.

## Tunnettuja Erkkoja
* Erkko Kivikoski (1936–2005), elokuvaohjaaja
* Erkko Lyytinen (s. 1973), dokumenttielokuvien tekijä
* Erkko Meri (s. 1991), urheiluvaikuttaja ja kirjailija
* Erkko Virkkunen (1924–1986), arkkitehti
* Erkko Väisänen, *EWE* (s. 1980), juontaja, tapahtumatuottaja ja rap-artisti

## Lähteet
Len Väljas

**Len Väljas** (s. 21. marraskuuta 1988 Toronto) on kanadalainen maastohiihtäjä. Hänellä on sukujuuria Virossa ja Ruotsissa.

Oslon MM-kilpailuissa 2011 Väljas sijoittui vapaan hiihtotavan sprintissä 15:nneksi ja Falunissa 2015 perinteisen sprintissä 14:nneksi. Lahden MM-kilpailuissa 2017 hän sijoittui perinteisen hiihtotavan parisprintissä kuudenneksi.  Pyeongchangin olympialaisissa 2018 hän oli perinteisen sprintissä seitsemäs ja vapaan paisprintissä kahdeksas.

Maastohiihdon maailmancupissa Väljas kilpaili ensimmäisen kerran tammikuussa 2009 Vancouverin sprintissä. Maailmancupin pisteille hän pääsi ensimmäisen kerran joulukuussa 2010 oltuaan 17:s Davosin sprintissä. Hänen paras henkilökohtainen sijoituksensa maailmancupissa on toinen sija, jonka hän saavutti Drammenin sprintissä maaliskuussa 2012. Hän voitti Alex Harveyn kanssa Toblachin parisprintin tammikuussa 2017.

## Lähteet
Etruskikuusama

**Etruskikuusama** (*Lonicera etrusca*) on monivuotinen köynnöskasvi, joka kuuluu kuusamakasvien heimoon. Kasvi saattaa kasvaa kuuden metrin korkuiseksi.

## Ulkonäkö ja koko

Kasvin lehdet ovat 4–10 senttimetriä pitkiä ja 2–5,5 cm leveitä. Etruskikuusama kukkii kesä–elokuussa tai toisen lähteen mukaan huhti–toukokuussa. Kukat ovat tiheissä ja lyhyissä kukinnoissa. Kukat ovat pituudeltaan 3–5 cm ja väriltään violetteja ja keltaisia. Kasvi tuottaa miltei senttimetrin paksuisia punaisia marjoja.

## Elinympäristö ja levinneisyys

Etruskikuusama kasvaa välimerenilmaston macchiapensastoissa ja metsiköissä. Euroopan alueella kasvia tavataan esimerkiksi Manner-Portugalissa, Portugalille kuuluvalla Madeiran saarella, Espanjassa, Ranskassa, Italiassa, Kroatiassa ja Kreikassa. Aasiassa etruskikuusama kasvaa Turkissa, Israelissa, Syyriassa, Jordaniassa ja Saudi-Arabiassa. Afrikassa kasvia tavataan Algeriassa ja Marokossa. Kasvi on siirtoistutettu Pohjois-Amerikkaan, ja siellä kasvin levinneisyysalueeseen kuuluvat Yhdysvaltain länsirannikon osavaltiot Kalifornia, Oregon ja Washington sekä Kanadan länsirannikon provinssi Brittiläinen Kolumbia.

## Lähteet

## Aiheesta muualla

*Kuvia kasvista 
*ITIS: ''Lonicera etrusca''
Andrew McCutchen

**Andrew Stefan McCutchen** (s. 10. lokakuuta 1986 Fort Meade, Florida) on yhdysvaltalainen baseballpelaaja, joka pelaa tällä hetkellä MLB-liigan New York Yankeesissa. Hänen pelipaikkansa on keskikoppari. 

## MLB-ura

Pittsburgh Pirates varasi McCutchenin suoraan lukiosta vuoden 2005  ensimmäisellä kierroksella, 11. pelaajana. Hän teki MLB-debyyttinsä Piratesin joukkueessa 4. kesäkuuta 2009 ottelussa New York Metsiä vastaan.

Vahvana lyöjänä tunnettu McCutchen teki keväällä 2012 Piratesin kanssa kuuden vuoden jatkosopimuksen, arvoltaan 51,5 miljoonaa dollaria. Vuosina 2011–2015 hänet valittiin MLB:n tähdistöotteluun ja kaudella 2013 National Leaguen arvokkaimmaksi pelaajaksi. Kaudella 2018 McCutchen on edustanut San Francisco Giantsia ja New York Yankeesia.

## Muuta
McCutchen valittiin yleisöäänestyksellä suositun MLB: The Show -pelisarjan vuoden 2013 version kanteen.

## Lähteet

## Aiheesta muualla
Eric Pinniger

**Broome Eric Pinniger** (28. joulukuuta 1902 Saharanpur – 30. joulukuuta 1996 Edinburgh) oli intialainen maahockeypelaaja. Hän kilpaili vuoden 1928 kesäolympialaisissa Amsterdamissa ja vuoden 1932 kesäolympialaisissa Los Angelesissa kuuluen molemmilla kerroilla kultaa voittaneeseen joukkueeseen.

## Lähteet
Malesian Grand Prix 2012

**Malesian Grand Prix 2012** (virallisesti **2012 Formula 1 Petronas Malaysia Grand Prix**) oli Formula 1 -kauden 2012 toinen osakilpailu, joka ajettiin 25. maaliskuuta 2012 Sepangin moottoriradalla Malesiassa. Kilpailulla oli pituutta 310 kilometriä.

## Viikonlopun aikataulu ja sää

## Vapaat harjoitukset
Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla.

## Tulokset
### Aika-ajot

* Kimi Räikkösen sijoitusta pudotettiin viidellä lähtöruudulla vaihdelaatikon vaihtamisen takia.
* Heikki Kovalaisen sijoitusta pudotettiin viidellä lähtöruudulla, koska edellisessä kilpailussa hän ohitti kilpailijoita turva-auton ollessa radalla.

## Kilpailu

Hamilton piti startissa kärkipaikkansa, mutta sade yltyi voimalliseksi. Kaikki kuljettajat Narain Karthikeyania lukuun ottamatta joutuivat tekemään varikkostopin ja vaihtamaan välikelin renkaat sadekelin renkaiksi. Karthikeyan oli lähtenyt kilpailuun sadekelin renkailla ja onnistui tämän ansiosta nousemaan kymmenenneksi. Toinen olosuhteiden muuttumisesta hyötynyt kuljettaja oli Sergio Pérez, joka teki varikkostopin heti onnistuen nousemaan kolmanneksi. Kierroksella seitsemän turva-auto tuotiin radalle olosuhteiden vaikeuduttua. Kahta kierrosta myöhemmin kilpaileminen kävi mahdottomaksi sään vuoksi, mikä johti kilpailun keskeyttämiseen punaisin lipuin. Kilpailua jatkettiin tuntia myöhemmin turva-auton perässä olosuhteiden kohennuttua. Button pilasi kilpailunsa ajamalla Karthikeyanin perään joutuen tekemään ylimääräisen varikkokäynnin.

Kilpailun voittoon ajoi yllättäen Alonso. Toisen sijan nappasi Sergio Pérez ja kolmannen Lewis Hamilton.

### Tulokset

* Narain Karthikeyan sai 20 sekunnin aikarangaistuksen kolaroinnista Sebastian Vettelin kanssa.

### Johtokierrokset

## MM-pistetilanne

## Muuta
* Sergio Pérezin ensimmäinen palkintosija ja johtokierros.
* Bruno Sennan paras sijoitus (6. sija)

## Katso myös
* GP2 Malesian Grand Prix 2012

## Lähteet

## Aiheesta muualla
Colorado Rockies (baseball)

**Colorado Rockies** on yhdysvaltalainen baseballseura, joka pelaa lajin ylimmässä ammattilaisliigassa MLB:ssä. Vuodesta 1993 lähtien pelanneen joukkueen kotipaikkana toimii Denverissä, Coloradon osavaltiossa sijaitseva Coors Field -niminen stadion. Rockies kuuluu National Leaguen läntiseen divisioonaan.

Rockies on historiansa aikana selviytynyt vain kerran; vuonna 2007 MLB:n loppuotteluihin eli World Seriesiin. Joukkue hävisi vastustajalleen Boston Red Soxille suoraan neljässä ottelussa. Kyseisellä kaudella joukkue selvisi jatkoon vasta villin kortin paikasta pelatun uusintaottelun kautta, jonka se voitti 13 vuoroparin pelin jälkeen.
Guillermo Rodríguez Melgarejo

**Guillermo Rodríguez Melgarejo** (20. toukokuuta 1943 Buenos Aires – 4. tammikuuta 2021) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 23. toukokuuta 1970 ja nimitettiin sen vihkipiispaksi sekä Ucresin titulaaripiispaksi 25. kesäkuuta 1994. Piispaksi vihkiminen seurasi 27. syyskuuta. Pääkonsekraattorina toimi Antonio Quarracino, jota avustivat Eduardo Vicente Mirás ja José María Arancibia.

Rodríguez Melgarejo sai 30. toukokuuta 2003 nimityksen San Martínin hiippakunnan piispaksi, joksi hänet asetettiin 9. elokuuta.

## Lähteet
Bede Vincent Heather

**Bede Vincent Heather** (7. joulukuuta 1928 – 25. helmikuuta 2021) oli australialainen roomalaiskatolinen piispa. Hänet vihki papiksi Sydneyn arkkihiippakuntaan Pietro Fumasoni Biondi 15. heinäkuuta 1951. Hänet nimitettiin Sydneyn vihkipiispaksi ja Obbin titulaaripiispaksi 30. kesäkuuta 1979. Piispaksi vihkiminen seurasi 4. elokuuta. Pääkonsekraattorina toimi James Darcy Freeman, jota avustivat Thomas Francis Little ja Albert Kanene Obiefuna.

Heather nimitettiin 8. huhtikuuta 1986 Parramattan piispaksi, jona hän toimi, kunnes erosi tehtävistään 10. heinäkuuta 1997.

## Lähteet
Hieromneme

**Hieromneme** () oli kreikkalaisessa mytologiassa jokijumala Simoeisin tytär. Hän oli Assarakoksen puoliso ja Kapyksen äiti.

## Lähteet
Luettelo Finnish Dance Chartin tanssituimmista kappaleista vuonna 2011

Luettelo ***[[Finnish Dance Chart]]in*** sadasta tanssituimmasta kappaleesta vuodelta 2011.

Luettelossa listattuna Dee Jay Promotions Finlandin ylläpitämän Finnish Dance Chartin 100 tanssituinta kappaletta vuodelta 2011.

## Katso myös

* Luettelo Finnish Dance Chartin tanssituimmista kappaleista vuonna 2012

## Lähteet

* Radio NRJ
* Dee Jay Promotions

← Takaisin vuoden 2011 viikkolistaan
Vito Schlickmann

**Vito Schlickmann** (28. joulukuuta 1928 – 14. helmikuuta 2023) oli brasilialainen roomalaiskatolinen piispa. Hänet vihittiin papiksi 28. marraskuuta 1954 ja nimitettiin Florianópolisin arkkihiippakunnan vihkipiispaksi sekä Gurzan titulaaripiispaksi 25. tammikuuta 1995. Piispaksi vihkiminen seurasi 25. maaliskuuta. Pääkonsekraattorina toimi Eusébio Oscar Scheid, jota avustivat Tito Buss ja Murilo Sebastião Ramos Krieger.

Schlickmann jäi eläkkeelle 3. maaliskuuta 2004.

## Lähteet
Heinrich Machens

**Heinrich Machens** (25. tammikuuta 1919 – 17. helmikuuta 2001) oli saksalainen roomalaiskatolinen piispa. Hänet vihittiin papiksi Hildesheimin hiippakuntaan 13. maaliskuuta 1949 ja nimitettiin sen vihkipiispaksi sekä Bidan titulaaripiispaksi 24. maaliskuuta 1976. Piispaksi vihkiminen seurasi 7. kesäkuuta. Pääkonsekraattorina toimi Heinrich Maria Janssen, jota avustivat Heinrich Pachowiak ja Hubert Brandenburg.

Machens jäi eläkkeelle 11. helmikuuta 1994.

## Lähteet
Simoeis

**Simoeis** () oli kreikkalaisessa mytologiassa Okeanoksen ja Tethyksen poika ja Troijan tasangon läpi virtaavan joen jumaluus. Hänen tyttärensä Astyokhe ja Hieromneme olivat liittyneet Troijan kuninkaalliseen perheeseen avioliiton kautta. Yhdessä toisen jokijumaluuden, Skamandroksen kanssa hänen piti hyökätä Troijan sodan aikana Akhilleuksen kimppuun, mutta Hefaistos esti tämän Heran pyynnöstä.

## Lähteet
Feroze Khan

**Feroz-ud-Din "Feroze" Khan** (9. syyskuuta 1904 Jalandhar – 20. huhtikuuta 2005 Islamabad) oli intialainen maahockeypelaaja. Hän kuului vuoden 1928 kesäolympialaisissa Amsterdamissa kultaa voittaneeseen joukkueeseen.

## Lähteet
Dagmar-puskurit

**Dagmar-puskurit** eli **dagmarit** ovat 1940–1950-luvuilla valmistetuissa henkilöautoissa suosittu muotoilullinen elementti, johon kuuluu kaksi torpedomaista uloketta.

Ensimmäisen kerran dagmarit esiintyivät vuonna 1942 esitellyssä Cadillacissa, jonka etupuskuriin oli lisätty ohjuksen kärkien tapaiset lisäkkeet. Dagmarit kasvoivat asteittain ensin vuoden 1948 ja sitten vuoden 1950 mallissa. Vuonna 1953 dagmarit korostuivat puskurissa entisestään ja muistuttivat tykin ammuksia. Cadillacin muotoilijan Harley Earlin tarkoituksena oli luoda niiden avulla mielikuva nopeudesta ja voimasta. Seuraavina vuosina dagmarit kasvoivat vuosi vuodelta. Vuonna 1957 niiden päälle lisättiin kumiset "pastiet".

Dagmarit ovat saaneet nimensä 1950-luvun alussa näytetyn *Broadway Open House* -nimisen TV-show’n Virginia Ruth Egnorin esittämän Dagmar-hahmon rintavarustuksen mukaan.

Cadillacin viitoittaman esimerkin innoittamina muutkin amerikkalaiset autonvalmistajat käyttivät dagmareita ja ne löytyivät muun muassa Lincolneista. Vuonna 1961 dagmar-aikakausi oli kuitenkin jo ohi ja saman vuosikymmenen loppupuolella autoissa siirryttiin muutenkin hillitympään muotokieleen.

## Lähteet
Scuderia Toro Rosso STR7

**Scuderia Toro Rosso STR7** on italialaisen Formula 1 -talli Toro Rosson käyttämä auto kaudella . Auto jukistettiin Jerezissä ensimmäisten talvitestien aattona 6. helmikuuta. Autolla kilpailivat australialainen Daniel Ricciardo ja ranskalainen Jean-Éric Vergne. Auton on suunnitellut Giorgio Ascanelli.

## Formula 1 -tulokset

## Lähteet

## Aiheesta muualla
Williams FW34

**Williams FW34** on brittiläisen Formula 1 -talli Williamsin käyttämä auto kaudella 2012. Auton suunnittelusta vastasivat Mike Coughlan ja Jason Somerville. Autoa kuljettivat venezuelalainen Pastor Maldonado ja brasilialainen Bruno Senna. Testikuljettajana toimi Valtteri Bottas. Auto julkistettiin 7. helmikuuta Espanjan Jerezissä. Williams käytti kaudella 2012 Renault'n moottoreita. Talli oli viimeksi Renault'n asiakas kausina –.

## Formula 1 -tulokset

## Saavutukset

## Lähteet

## Aiheesta muualla
Eileen Collins

**Eileen Marie Collins** (s. 19. marraskuuta 1956) on yhdysvaltalainen entinen NASAn astronautti ja Yhdysvaltain ilmavoimien majuri (evp).

Collinsin vanhemmat muuttivat Irlannista Yhdysvaltoihin siirtolaisiksi. Collins on entinen sotilaslentäjien lennonopettaja ja koelentäjä. Hän oli ensimmäinen nainen avaruussukkulan komentajana ja pilottina. Hänet on palkittu useilla kunniamerkeillä.

## Koulutus ja sotilasura
*Elmira Free Academy, 1974
*Corning Community College, arvosana matematiikasta/tieteestä 1976
*Syracusen yliopisto, bachelor of arts -tutkinto matematiikasta ja taloustieteestä 1978
*Stanford University, masters-tutkinto operaatiotutkimuksesta 1986
*Webster University, master of arts -tutkinto, space systems management, 1989

Hän valmistui Vance Air Force Basessa lentäjäksi vuonna 1979, missä toimi vuoteen 1982 asti T-38 Talonin lennonopettajana ennen siirtymistään Travis Air Force Baseen Lockheed C-141 Starlifter -rahtikoneen komentajaksi ja lennonopettajaksi.

Vuonna 1989 Collins osallistui toisena naispilottina Yhdysvaltain ilmavoimien koelentokouluun (USAF TPS) ja valmistui luokan 89B mukana vuonna 1990.
  
Collinsilla on yli 6&nbsp;751 lentotuntia 30 erityyppisellä lentokoneella. Hän jäi eläkkeelle ilmavoimista tammikuussa 2005.
## Ura NASAssa
Collins valittiin astronauttikoulutukseen 1990, minkä hän suoritti heinäkuussa 1991.

Collins osallistui seuraaville avaruussukkulalennoille:
*STS-63 *[[Discovery]]*, Mir-sukkulaohjelman toinen lento Mir-avaruusasemalle 3.–11. helmikuuta 1995. Sukkula lensi Mirin ympäri valmistellakseen ensimmäistä telakointia Miriin mikä tapahtui myöhemmin sukkulalennolla STS-71. Collins toimi lennolla ensimmäisenä sukkulaohjelman naispuolisena pilottina.
*STS-84 *[[Atlantis (avaruussukkula)|Atlantis]]*, Mir-sukkulaohjelman lento 15.–24. toukokuuta 1997. Miehistö työskenteli Mirillä, Collins toimi sukkulan pilottina.
*STS-93 *[[Columbia (avaruussukkula)|Columbia]]* 23.–27. heinäkuuta 1999 kuljetti kiertoradalle Chandra-röntgenkaukoputken. Collins toimi sukkulaohjelman ensimmäisenä naispuolisena komentajana.
*STS-114 *[[Discovery]]* 26. heinäkuuta – 9. elokuuta 2005 oli ensimmäinen avaruussukkula *Columbia*n onnettomuutta seurannut lento, "paluu avaruuteen" -testilento millä testattiin uusia turvamenetelmiä. Sukkula vei Retkikunta 7:n miehistön ja tarvikkeita ISS-avaruusasemalle ja toi Maahan Retkikunta 6:n miehistön. Collins toimi sukkulan komentajana.

1. toukokuuta 2006 Collins ilmoitti lähtevänsä NASAsta viettääkseen enemmän aikaa perheensä kanssa ja suuntautuakseen muihin tehtäviin.

Collins meni naimisiin lentäjä Pat Youngsin kanssa vuonna 1987. Heillä on kaksi lasta.

## Katso myös
*Luettelo naisavaruuslentäjistä

## Lähteet

## Aiheesta muualla

* NASAn elämäkerta: Eileen Collins
* Spacefacts: Eileen Collins
* Lentoa STS-114 edeltävä Nasan haastattelu  (23.2.2005) 
*STS-114 Commander Eileen Collins: From 'Soaring Capital of America' to the Space Shuttle  (Nasa feature 11.2.2005) 
*Lentoa STS-114 edeltävä Nasan haastattelu  (20.1.2004)